হ্যারি পটার অ্যান্ড দ্য ডেথলি হ্যালোস
অঙ্কুর প্রকাশনী "হ্যারি পটার" সিরিজের বইগুলোকে বাংলাদেশে বাংলা ভাষায় প্রকাশ করেছে। এই ধারাবাহিকতায় সিরিজের অন্যান্য বইগুলোর মত সপ্তম ও সর্বশেষ বই "হ্যারি পটার অ্যান্ড দ্য ডেথলি হ্যালোস" এর বাংলা সংস্করণ ২০১০ সালের ফেব্রুয়ারি মাসে অঙ্কুর সর্বপ্রথম বাংলাদেশে প্রকাশ করে। মহসীন হাবিব বইটি বাংলা ভাষায় অনুবাদ করেছেন। বইটির টাইটেল হিসেবে এর মূল ইংরেজি নাম "হ্যারি পটার অ্যান্ড দ্য ডেথলি হ্যালোস" অপরিবর্তিত রাখা হয়েছে। বইটিতে মোট ৬৫৬ পৃষ্ঠা রয়েছে।
হ্যারি পটার (চরিত্র)
এর ফলশ্রুতিতে হ্যারি একজন অনাথ ও এতীম হয়ে পড়ে। সে তার পরিবারের একমাত্র জীবিত সদস্য, ডার্সলিদের সাথে বাস করতে থাকে। তার এগারতম জন্মদিনে, হ্যারি জানতে পারে যে সে একজন জাদুকর। রুবিয়াস হ্যাগ্রিড তাকে হগওয়ার্টস জাদুর স্কুলে ভর্তি করানোর জন্য নিতে আসে। সেখানে সে জাদুবিশ্ব, তার বাবা মা এবং ভলডেমর্ট সম্পর্কে জানতে পারে। সে গ্রিফিন্ডর হাউজের ছাত্র হিসেবে নির্বাচিত হয় এবং দ্রুত সহপাঠী রন উইজলি ও হারমায়োনি গ্রেঞ্জার এর সাথে বন্ধুত্ব সৃষ্টি করে। এসময় তারা তিনজন বুঝতে পারে যে, ভলডেমর্ট ফিলোসফার্স স্টোন বা পরশপাথরটি চুরি করার চেষ্টা করছে। এর মধ্যে তার সাথে সহপাঠী ড্রেকো ম্যালফয় ও পোশন বিষয়ের শিক্ষক সেভেরাস স্নেইপের শত্রুতা গড়ে উঠে। ১৯৯৯ সালে রাউলিং এক সাক্ষাৎকারে বলেন যে, ড্রেকো চরিত্রটি তার স্কুলের উত্ত্যক্তকারী ছাত্রদের অবলম্বনে সৃষ্টি করা হয়েছে। এবং স্নেইপ ক্ষমতার অপব্যবহারকারী শিক্ষকদের অবলম্বনে সৃষ্ট।